ศาล รธน. ฟัน “กอล์ฟ ธัญญ์วาริน” พรรค “ก้าวไกล” สิ้นสภาพ ส.ส. ปมถือหุ้นสื่อ ที่เหลือรอด!
ศาล รธน. ฟัน “กอล์ฟ ธัญญ์วาริน” พรรค “ก้าวไกล” สิ้นสภาพ ส.ส. ปมถือหุ้นสื่อ ที่เหลือรอด!
ศาล รธน. ฟัน “กอล์ฟ ธัญญ์วาริน” พรรค “ก้าวไกล” สิ้นสภาพ ส.ส. ปมถือหุ้นสื่อ ที่เหลือรอด!
28 ต.ค. 2563

ศาลรัฐธรรมนูญ วินิจฉัยให้นายธัญญ์วาริน สุขะพิสิษฐ์ ส.ส.บัญชีรายชื่อ พรรคก้าวไกล ซึ่งเป็นอดีตผู้สมัคร ส.ส.บัญชีรายชื่อ ลำดับ 9 พรรคอนาคตใหม่ เป็นผู้ถือหุ้นใน บริษัท แอมฟายน์ โปรดักชั่น จำกัด และ บริษัท เฮด อัพ โปรดักชั่น จำกัด ที่เป็นกิจการสื่อ จึงให้สิ้นสภาพ ส.ส.ตั้งแต่วันที่พรรคอนาคตใหม่ยื่นบัญชีรายชื่อผู้สมัครรับเลือกตั้ง ส.ส.วันที่ 6 ก.พ.62 เนื่องจากเป็นคุณสมบัติที่ขัดต่อการลงสมัครรับเลือกตั้ง ส.ส.
ขณะที่ศาลรัฐธรรมนูญวินิจฉัยผู้ถูกร้องที่เหลือไม่ได้ถือหุ้นในกิจการสื่อแต่อย่างใด
โดยในเวลา 15.00 น.วันนี้ (28 ต.ค.63) ศาลรัฐธรรมนูญออกนั่งบัลลังก์อ่านคำวินิจฉัยในคดีที่ประธานสภาผู้แทนราษฎรส่งคำร้องขอให้วินิจฉัยตามรัฐธรรมนูญ มาตรา 82 ว่า สมาชิกภาพสภาผู้แทนราษฎร (ส.ส.) สิ้นสุดลงตามรัฐธรรมนูญ มาตรา 101 (6) ประกอบมาตรา 98 (3) หรือไม่ โดยมี ส.ส. ที่ถูกวินิจฉัยวันนี้จำนวน 64 คน ทั้ง ส.ส.รัฐบาล และฝ่ายค้านฝ่ายละ 32 คน
ศาลรัฐธรรมนูญเริ่มอ่านคำวินิจฉัยจากสำนวน ส.ส.รัฐบาลทั้ง 29 ราย โดยพิจารณาพยานหลักฐานแล้วมีข้อเท็จจริงรับฟังได้ว่าผู้ถูกร้องไม่ได้ประกอบกิจการหนังสือพิมพ์หรือสื่อมวลชนใดๆ จึงมีคำวินิจฉัยว่าผู้ถูกร้องไม่สิ้นสุดสมาชิกภาพความเป็น ส.ส
โดยก่อนหน้านี้มีการจำหน่ายคดีไป 3 ราย คือ พ.ต.ท.ไวพจน์ อาภรณ์รัตน์ ที่ต้องคดีล้มประชุมเอเปคที่พัทยา, ม.ร.ว.จัตุมงคล โสณกุล ลาออก และ นายสมเกียรติ ศรลัมพ์ ลาออก
หลังจากนั้น ศาลรัฐธรรมนูญอ่านคำวินิจฉัยสำนวนที่ 2 ส่วนของ ส.ส.ฝ่ายค้าน ปรากฏว่ามีเพียง นายธัญญ์วาริน สุขะพิสิษฐ์ ที่ถือหุ้นในกิจการสื่อ ขณะที่อีก 28 คนไม่ได้ถือหุ้นในกิจการสื่อ ส่วนอีก 3 คน ศาลให้จำหน่ายคดีเนื่องจากเป็นกรรมการบริหารพรรคอนาคตใหม่ที่ถูกวินิจฉัยยุบพรรคไปแล้ว คือ พล.ท.พงศกร รอดชมภู, นายสุรชัย ศรีสารคาม และนายชำนาญ จันทร์เรือง
สำหรับ ส.ส.รัฐบาลที่ปรากฏชื่อตามคำร้องของประธานสภาฯ ประกอบด้วย พรรคพลังประชารัฐ 21 คน ได้แก่ 1.นายณัฏฐพล ทีปสุวรรณ 2. นางพิชชารัตน์ เลาหพงศ์ชนะ 3. อรรถกร ศิริลัทธยากร 4.นายกษิดิ์เดช ชุติมันต์ 5. นางกุลวลี นพอมรบดี 6.นายชาญวิทย์ วิภูศิริ 7.นายฐานิสร์ เทียนทอง 8. นายฐาปกรณ์ กุลเจริญ 9. น.ส.ตรีนุช เทียนทอง 10. นายทวิรัฐ รัตนเศรษฐ 11. นางบุญยิ่ง นิติกาญจนา 12. ปฐมพงศ์ สูญจันทร์ 13. ภิญโญ นิโรจน์ 14. วีระกร คำประกอบ 15. พ.ต.ท.ไวพจน์ อาภรณ์รัตน์ 16.นาย สมเกียรติ วอนเพียร 17. นายสัมพันธ์ มะซูโซ๊ะ 18. นายสิระ เจนจาคะ 19. นายสุชาติ ชมกลิ่น 20. นายอนุชา น้อยวงศ์ 21. น.ส.ภาดาท์ วรกานนท์
พรรคประชาธิปัตย์ 8 คน ได้แก่ 1. น.ส.จิตภัสร์ กฤดากร 2. อัศวิน วิภูศิริ 3. นางกันตวรรณ ตันเถียร กุลจรรยาวิวัฒน์ 4.นายภานุ ศรีบุศยกาญจน์ 5. น.ส.วชิราภรณ์ กาญจนะ 6. สมชาติ ประดิษฐพร 7.สาธิต ปิตุเตชะ
พรรคภูมิใจไทย 1 คน ได้แก่ นายปกรณ์ มุ่งเจริญพร  พรรคชาติพัฒนา 1 คน คือ นายเทวัญ ลิปตพัลลภพรรครวมพลังประชาชาติไทย 1 คน  คือ ม.ร.ว.จัตุมงคล โสณกุล และพรรคประชาภิวัฒน์ 1 คน คือ นายสมเกียรติ ศรลัมพ์ ส.ส.บัญชีรายชื่อ
ส่วน ส.ส.ฝ่ายค้าน ประกอบด้วย พรรคอนาคตใหม่ 20 คน ได้แก่ 1. พล.ท.พงศกร รอดชมภู 2. นายธัญญ์วาริน สุขะพิสิษฐ์ 3. นายพิจารณ์ เชาวพัฒนวงศ์ 4. นายสุรชัย ศรีสารคาม 5. นายชำนาญ จันทร์เรือง 6. นายวินท์ สุธีรชัย 7. นายธัญวัจน์ กมลวงศ์วัฒน์ 8. นายคารม พลพรกลาง 9. นายวาโย อัศวรุ่งเรือง 10. นางอมรัตน์ โชคปมิตต์กุล 11. นายปกรณ์วุฒิ อุดมพิพัฒน์สกุล 12. นายวิภพ วิริยะโรจน์ 13. น.ส.เบญจา แสงจันทร์ 14. นายสมเกียรติ ไชยวิสุทธิกุล ซึ่งเป็น ส.ส.บัญชีรายชื่อทั้งหมด
15.นายณัฐชา บุญไชยอินสวัสดิ์ ส.ส.กทม. 16. น.ส.กวินนาถ ตาคีย์ ส.ส.ชลบุรี 17. น.ส.สุทธวรรณ สุบรรณ ณ อยุธยา ส.ส.นครปฐม 18. นายจิรัฎฐ์ ทองสุวรรณ์ ส.ส.ฉะเชิงเทรา 19. นายปดิพัทธ์ สันติภาดา ส.ส.พิษณุโลก และ 20. น.ส.วรรณวรี ตะล่อมสิน ส.ส.กทม.
พรรคเพื่อไทย 4 คน ได้แก่ 1. นายวิสาร เตชะธีราวัฒน์ ส.ส.เชียงราย 2. นายนิยม ช่างพินิจ ส.ส.พิษณุโลก 3. นายจักรพล ตั้งสุทธิธรรม ส.ส.เชียงใหม่ และ 4. นายศรัณย์วุฒิ ศรัณย์เกตุ ส.ส.อุตรดิตถ์
พรรคเพื่อชาติ 4 คน เป็น ส.ส.บัญชีรายชื่อทั้งหมด ได้แก่ 1. นายสงคราม กิจเลิศไพโรจน์ 2. นางลินดา เชิดชัย 3. น.ส.ปิยะรัฐชย์ ติยะไพรัช และ 4.นายเพชรวรรต วัฒนพงศศิริกุล
พรรคเสรีรวมไทย จำนวน 3 คน เป็น ส.ส.บัญชีรายชื่อทั้งหมด ได้แก่ 1. พล.ต.อ.เสรีพิศุทธ์ เตมียเวส 2. น.ส.ธนพร โสมทองแดง และ 3. น.ส.พัชนี เพ็ชรจินดา และพรรคประชาชาติ 1 คน ได้แก่ นายกมลศักดิ์ ลีวาเมาะ ส.ส.บัญชีรายชื่อ